**R O M Â N I A**

# NECLASIFICAT

Examplarul Nr. \_

**ASOCIAŢIA NAŢIONALĂ CULTUL EROILOR „REGINA MARIA”**



**- Asociaţie de utilitate publică -**

**BIROUL EXECUTIV CENTRAL**

**S T A T U T**

**BUCUREŞTI**

**- 2024 -**

*Operațiile tehnice, editoriale și tiparul*

*au fot executate la Centrul tehnic-editorial al armatei*

**CUPRINS**

Pag.

[**CAPITOLUL I**DISPOZIȚII GENERALE 5](#_Toc170630290)

[**CAPITOLUL II**MEMBRII ASOCIAȚIEI – DREPTURI ȘI ÎNDATORIRI 16](#_Toc170630291)

[**CAPITOLUL III**ORGANELE DE CONDUCERE 31](#_Toc170630292)

[**CAPITOLUL IV**MIJLOACE FINANCIARE ȘI MATERIALE 77](#_Toc170630293)

[**CAPITOLUL V**COMISIA DE CENZORI 85](#_Toc170630294)

[**CAPITOLUL VI**DISPOZIȚII FINALE 89](#_Toc170630295)

**ANEXE:**

1. [Situația filialei județene și a subfilialelor din județul ........](#_Toc170630296) [la data de …./.…/20…. 99](#_Toc170630297)
2. [Situația Statistică](#_Toc170630298) [cu obiectivele realizate de filiala județului ........ la data de …./.…/20.… 100](#_Toc170630299)
3. [Situația statistică](#_Toc170630300) a cimitirelor, mormintelor individuale și a operelor [comemorative de război din România la data de …../…../20….. 101](#_Toc170630302)
4. [Facsimilul ștampilei 102](#_Toc170630303)
5. [Emblema (Marca) Și Insigna Asociației Naționale Cultul Eroilor](#_Toc170630304) [,,Regina Maria” 103](#_Toc170630305)
6. [Emblema de onoare a Asociației Naționale Cultul Eroilor](#_Toc170630306) [,,Regina Maria” 104](#_Toc170630307)
7. [Steagul de identificare al Asociației Naționale Cultul Eroilor](#_Toc170630308) [,,Regina Maria” 105](#_Toc170630309)
8. [Însemnul Cercului „Cultul Eroilor” 106](#_Toc170630310)

# **CAPITOLUL I DISPOZIȚII GENERALE**

1. (1)Asociația Națională Cultul Eroilor „Regina Maria” (A.N.C.E. „Regina Maria” sau „Asociația”) este o organizație patriotică și democratică, nonprofit, independentă, neguvernamentală, constituită pe baza liberei adeziuni a persoanelor care doresc să perpetueze în conștiința cetățenilor sentimentele de adâncă recunoștință față de eroii și martirii neamului românesc, care s-au jertfit pentru țară.
   1. Asociația Națională Cultul Eroilor „Regina Maria” este persoană juridică română de drept privat, fără scop patrimonial. Activitățile desfășurate de aceasta sunt de interes general, iar prin Hotărârea Guvernului României nr. 698, din 19.08.2014, a fost recunoscută ca fiind de utilitate publică. Statutul de utilitate publică îl are atât Asociația Națională Cultul Eroilor „Regina Maria”, în ansamblul său, cât și fiecare filială și subfilială din componența sa.
   2. Asociația Națională Cultul Eroilor „Regina Maria” are filiale în toate județele din România și în municipiul București. În celelalte municipii, orașe, comune și sate precum și în sectoarele municipiului București își desfășoară activitatea subfiliale, în coordonarea filialelor.
2. Asociația Națională Cultul Eroilor „Regina Maria” este continuatoarea nobilelor tradiții ale societății românești, materializate prin înființarea Societății „Mormintele Eroilor Căzuți în Război”, la inițiativa Ministerului de Război, sub înaltul patronaj al Reginei Maria, la 12 septembrie 1919. Întreruptă în anul 1948, activitatea acesteia a fost reluată în anul 1991 de către „Comitetul Național pentru Restaurarea și Îngrijirea Monumentelor și Cimitirelor Eroilor” care, prin hotărâri judecătorești succesive, a devenit Asociația Națională Cultul Eroilor „Regina Maria”.
3. Deviza Asociației Naționale Cultul Eroilor „Regina Maria” este: „Neamul este etern prin cultul eroilor”.
4. (1)Asociația Națională Cultul Eroilor „Regina Maria” desfășoară activități în domeniul apărării și administrației publice centrale și locale și funcționează sub patronajul Ministerului Apărării Naționale și sub oblăduirea Patriarhiei Bisericii Ortodoxe Române.
   1. Asociația Națională Cultul Eroilor „Regina Maria” colaborează cu Oficiul Național pentru Cultul Eroilor, cu instituțiile din sistemul de apărare, ordine publică și siguranță națională, din învățământ, cultură și culte, precum și cu organizații, asociații, fundații și instituții care au preocupări similare.
5. (1) Asociația are sediul social în municipiul București, Str. inginer Scarlat Vârnav nr. 23, Sector 6, iar sediul de lucru în municipiul București, B-dul Ion Mihalache nr. 124-126, sector 1.
   1. Sediul social și cel de lucru pot fi schimbate în funcție de necesități, prin hotărârea Biroului Executiv Central, care se supune spre validare Conferinței Naționale a Asociației.
   2. Sediile filialelor se află, de regulă, în localitățile reședință de județ, și municipiul București, iar cel al subfilialelor în sectoare, municipii, orașe, comune și sate.
   3. Durata de funcționare a Asociației este pe termen nedeterminat.
   4. Asociația are organ de presă propriu, revista „România eroică”, cu apariții trimestriale, editată prin grija Biroului Executiv Central.
   5. Filialele Asociației pot avea organ de presă propriu, respectiv reviste (ziare), cu apariții semestriale, editate pe plan local.
6. (1) Scopul Asociației Naționale Cultul Eroilor „Regina Maria” este de a contribui, prin activitățile organizate, la promovarea sentimentului de adâncă prețuire și recunoștință față de faptele tuturor eroilor și martirilor care și-au jertfit viața pe Altarul Patriei, fără deosebire de religie sau origine etnică, la cinstirea memoriei lor prin întreținerea, păstrarea și protejarea monumentelor și operelor comemorative de război, ca parte a patrimoniului cultural național, la cultivarea patriotismului, expresie desăvârșită a sufletului și eroismului românesc și a identității naționale a poporului român.
   1. Asociația Națională Cultul Eroilor „Regina Maria” funcționează pe baza următoarelor principii: egalitate, transparență, consultare, participare, accesibilitate, libertate de exprimare, voluntariat, șanse egale, responsabili-tate, nediscriminare, toleranță, parteneriat, solidaritate, echitate, respect, imparțialitate.
   2. Obiectivele Asociației Naționale Cultul Eroilor „Regina Maria” sunt următoarele:
7. identificarea, îngrijirea, protejarea și restaurarea – după posibilitățile materiale proprii și în colaborare cu autoritățile administrației publice locale, cu acceptul Oficiului Național pentru Cultul Eroilor și pe baza prevederilor legislației în vigoare – monumentelor, cimitirelor, parcelelor de onoare, edificiilor sau altor opere comemorative de război realizate în cinstea eroilor români și străini căzuți la datorie pe teritoriul României sau eroilor români înhumați pe teritoriile altor state;
8. lansarea de propuneri și participarea – în limita posibilităților materiale – la construirea de noi opere comemorative de război (monumente, troițe, plăci comemorative), în țară și cimitire de onoare în străinătate, menite să eternizeze memoria eroilor care și-au dăruit viața pentru întregirea neamului și apărarea țării;
9. organizarea de activități în domeniul cultului eroilor pentru a cultiva în rândul populației dragostea și atașamentul față de România și idealurile sacre ale poporului român, respectul față de simbolurile și valorile naționale, recunoștința față de înaintașii noștri care s-au jertfit pentru apărarea gliei străbune, independenței, integrității și suveranității naționale;
10. organizarea și sprijinirea activităților care au ca scop promovarea cultului eroilor din toate timpurile în rândul tineretului din învățământul preuniversitar, prin înființarea în școli a cercurilor „Cultul Eroilor”;
11. organizarea de activități pentru îngrijirea cimitirelor și parcelelor de onoare și operelor comemorative de război, cu participarea membrilor cercurilor „Cultul Eroilor”;
12. atragerea de susținători din țară și străinătate pentru a sprijini moral, financiar și material, proiectele și activitățile organizate de Asociația Națională Cultul Eroilor „Regina Maria”;
13. realizarea, cu sprijinul autorităților centrale, locale și a reprezentanților Bisericii Ortodoxe Române, a „Cărții de Aur a eroilor” în care vor fi nominalizați eroii aparținând municipiului, orașului, comunei sau satului respectiv, care au căzut în luptă, îndeplinind un serviciu ordonat sau voluntar pentru statul român.
    1. În vederea realizării scopului și obiectivelor sale, Asociația Națională Cultul Eroilor „Regina Maria” acționează pentru:
14. încheierea unor protocoale de colaborare cu instituții ale statului, asociații, fundații și federații;
15. atragerea artiștilor plastici pentru crearea unor opere de artă închinate eroilor și martirilor neamului;
16. cooperarea cu instituții, asociații și organizații din țară și străinătate, pe baza protocoalelor de colaborare, pentru susținerea proiectelor și activităților de cinstire a memoriei eroilor și martirilor căzuți pe câmpurile de luptă;
17. atragerea de sponsori și donatori pentru asigurarea de mijloace financiare și materiale necesare realizării obiectivelor Asociației;
18. înaintarea de propuneri autorităților în drept pentru atribuirea de nume de eroi unor localități, străzi, piețe, unități militare, instituții de învățământ, stații de cale ferată etc.;
19. susținerea, reprezentarea și apărarea drepturilor și intereselor legitime ale familiilor eroilor și martirilor neamului din toate timpurile, în limita fondurilor disponibile;
20. înaintarea de propuneri pentru acordarea de decorații și înaintarea în grad a cadrelor militare în rezervă și în retragere, membri ai Asociației, care se disting prin activitatea desfășurată în cadrul Asociației.
21. În întreaga sa activitate, Asociația Națională Cultul Eroilor „Regina Maria” va respecta prevederile legislației în vigoare a statului român și va păstra echidistanță față de toate partidele politice, cu scopul de a păstra și promova idealul de eternizare a memoriei eroilor români din toate timpurile, un ideal transpartinic, promovat de Asociație.

# **CAPITOLUL II MEMBRII ASOCIAȚIEI – DREPTURI ȘI ÎNDATORIRI**

1. Asociația Națională Cultul Eroilor „Regina Maria” este formată din membri, simpatizanți și susținători.
2. (1) Poate fi membru al Asociației orice persoană fizică, indiferent de sex, religie, ocupație, naționalitate, cetățenie, care aderă la obiectivul fundamental și la strategia adoptată, se implică și acționează pentru atingerea acestora, recunoaște și se obligă să respecte statutul și principiile acestuia, este înscris la una din filiale, subfiliale sau cercuri „Cultul eroilor”.
   1. Calitatea de membru se obține prin:
3. completarea formularului de adeziune și depunerea la sediul filialei sau subfilialei la care va fi în evidență;
4. aprobarea adeziunii de către președintele filialei respectiv al subfilialei sau coordonatorul cercului „Cultul Eroilor”.
   1. Membrii Asociației pot fi și membri ai altor asociații sau ai partidelor politice, dar aceștia au obligația de a nu face propagandă în folosul partidelor din care fac parte în rândul membrilor A.N.C.E. „Regina Maria” sau pe timpul activităților organizate de Asociație sau la care reprezintă asociația.
5. (1) Simpatizanții sunt persoanele fizice care:
6. susțin, încurajează și participă la acțiunile Asociației;
7. recunosc și respectă statutul și principiile Asociației, fără a fi îndeplinit formalitățile statutare de a avea calitatea de membru;
8. militează pentru realizarea scopului și obiectivelor Asociației.
   1. Simpatizanții au dreptul:
9. să participe la activitățile Asociației, cu respectarea programului și a conduitei stabilite de organizatori;
10. să participe ca observatori la Adunările generale cu dreptul de a-și exprima opinia în plen, dar nu au drept de vot;
11. să solicite intrarea în rândul Asociației ca membru.
12. (1) Susținătorii sunt persoane fizice care nu sunt membri ai asociației sau persoane juridice care ajută Asociația prin donații financiare, materiale sau articole pentru publicațiile Asociației.
    1. Susținătorii au dreptul să fie informați asupra modului în care au fost folosite donațiile personale respectiv să primească un număr de exemplare din publicațiile în care le-au fost publicate articolele sau le-au fost prezentate contribuțiile.
    2. Susținătorii pot participa la Adunările generale ale filialei/subfilialei pe care le-au susținut financiar, material sau prin articole de presă și pot să-și exprime opinia asupra problemelor în discuție, dar nu au drept de vot.
13. Primirea în rândurile membrilor se face de către Biroul Executiv al filialei sau Biroul subfilialei, respectiv de către coordonatorul cercului „Cultul eroilor”, în condițiile art. 9, prin acordarea carnetului de membru tip, cu semnătura și ștampila președintelui de filială (subfilială)/coordonatorul cercului „Cultul eroilor”.
14. Calitatea de membru al Asociației este personală, inalienabilă și încetează prin demisie / părăsirea instituției de învățământ, în caz de deces sau prin excludere.
15. (1) Evidența membrilor se va ține, nominal, într-un registru special, în format letric.
    1. Evidența simpatizanților și a susținătorilor se va ține nominal, într-un registru special, în format letric sau electronic.
    2. Evidențele membrilor, simpati-zanților și a susținătorilor se va ține cu respectarea *Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE* (Regulamentul general privind protecția datelor).
16. Drepturile membrilor Asociației:
17. să aleagă și să fie aleși în organele de conducere;
18. să publice articole și lucrări de specialitate în organul de presă al Asociației sau în alte publicații ale filialelor sau subfilialelor;
19. să facă propuneri pentru îmbunătățirea activității Asociației;
20. să se adreseze organelor ierarhice superioare ale Asociației în cazul în care au fost împiedicați sau constrânși în desfășurarea normală a activităților;
21. să participe la toate adunările, festivitățile și acțiunile întreprinse de Asociație sau la care Asociația este invitată;
22. să participe liber la adoptarea și aplicarea hotărârilor;
23. să fie informați cu privire la activitatea organelor de conducere ale Asociației;
24. pot fi propuși pentru a fi decorați cu ordine și/sau medalii;
25. militarii în rezervă sau în retragere pot fi propuși pentru a fi înaintați în gradul imediat superior celui deținut; militarii cu gradul de colonel/ comandor pot fi propuși pentru acordarea gradului de general de brigadă/similar;
26. Îndatoririle membrilor Asociației:
27. să cunoască și să respecte prevederile statutului, acționând pentru îndeplinirea cerințelor acestuia și a hotărârilor organelor de conducere;
28. să participe activ la realizarea scopurilor Asociației;
29. să plătească cotizația de membru. Pentru membrii Asociației care sunt veterani de război, văduve și orfanii ai acestora precum și pentru elevi și studenți, plata cotizației este facultativă;
30. să sprijine demersurile legitime ale Asociației;
31. să nu comită fapte incompatibile calității de membru al Asociației, care pot aduce prejudicii morale acesteia, să nu denigreze Asociația prin diverse acțiuni materiale, inclusiv prin articole sau interviuri în mass-media;
32. să ia atitudine fermă împotriva tuturor acțiunilor și manifestărilor care aduc atingere intereselor naționale, statului de drept, însemnelor heraldice ale României, manifestărilor de șovinism și xenofobie;
33. să cinstească și să popularizeze faptele de vitejie ale eroilor români din toate timpurile, să participe personal și să atragă cât mai mulți cetățeni la activități de îngrijire a cimitirelor, parcelelor de onoare și a monumentelor eroilor;
34. să-și exprime, individual, în cadru organizat, punctul de vedere și propunerile privind modul în care Biroul Executiv Central și/sau Biroul Executiv al filialei (subfilialei) din care fac parte duc la îndeplinire prevederile Statutului, ale planurilor anuale și celor de perspectivă;
35. să nu desfășoare în cadrul Asociației activități cu caracter politic sau de racolare de membri pentru diferite partide sau organizații cu scopuri oculte;
36. să participe activ la ședințele și la toate activitățile organizate la nivelul Asociației și să atragă noi membri în rândul filialelor (subfilialelor).
37. (1) Președinte de onoare al Asociației Naționale Cultul Eroilor „Regina Maria”, filialei sau subfilialei poate fi președintele care a condus Asociația, filiala sau subfiliala, după caz, cu rezultate de excepție.
    1. Calitatea de președinte de onoare al Asociației sau al filialei se acordă cu diplomă de atestare de către Biroul Executiv Central din proprie inițiativă sau la propunerea Biroului Executiv al filialei.
    2. Birourile Executive ale filialelor pot acorda calitatea de președinte de onoare al subfilialelor din proprie inițiativă sau la propunerea Biroului acestora.
38. (1) Membru de onoare poate fi:
39. președintele dacă nu a fost declarat președinte de onoare, prim-vicepreședintele, vicepreședinții și secretarul general ai Asociației Naționale Cultul Eroilor „Regina Maria”, după expirarea mandatului;
40. președinții de filiale și subfiliale ai Asociației, după expirarea mandatului;
41. membrii Asociației care au îndeplinit funcții de răspundere în filiale, subfiliale sau la nivel central, remarcându-se prin contribuții deosebite în realizarea scopurilor Asociației și ridicarea prestigiului acesteia;
42. alte personalități ale vieții publice și ale clerului din țară, care și-au adus o contribuție importantă la perpetuarea cultului eroilor neamului românesc prin acțiuni în folosul A.N.C.E. „Regina Maria” cu aprobarea Biroului Executiv Central.
    1. Calitatea de membru de onoare se acordă de către Biroul Executiv Central din proprie inițiativă sau la propunerea Birourilor Executive ale filialelor pentru toți membrii Asociației.
    2. Biroul Executiv al filialei și Biroul subfilialei pot acorda titlul de membru de onoare membrilor aflați în evidența acestora, cu respectarea prevederilor de la alin. (1).
    3. Calitatea de membru de onoare se poate acorda și celor care au ieșit din evidență din motive neimputabile lor, cu respectarea prevederilor de la alin. (1).
43. Membrii de onoare:
44. pot participa la Adunările generale ca invitați cu dreptul de a-și expune părerea în plen;
45. pot să participe cu drepturi egale la ședințele structurilor de conducere în care au activat, dar nu au drept de vot.
46. (1) În cazul încălcării prevederilor statutului, al comiterii unor fapte sancționate de Codul Penal Român, al unor comportamente nedemne, precum și refuzul de a îndeplini o hotărâre a unui organ de conducere superior, Biroul Executiv Central poate lua hotărârea, la propunerea Birourilor Executive ale filialelor sau din inițiativă proprie, cu asigurarea dreptului la apărare, indiferent de structura teritorială unde activează cel în cauză, să-l avertizeze sau să-l excludă din rândul membrilor Asociației; dacă acesta îndeplinește o funcție de conducere, cel în cauză poate fi revocat din aceasta.
    1. Birourile Executive ale filialelor și Birourile subfilialelor analizează faptele comise de către membrii din evidență și iau măsurile care se impun.
    2. Pentru neplata cotizației, Birourile Executive ale filialelor (subfilialelor) vor lua măsurile pe care le consideră necesare pentru ca membrii respectivi să-și achite datoria restantă, mergând, în caz de rea-voință, gradual, până la excluderea din rândul membrilor.
    3. Cei care consideră că au fost nedreptățiți pot face contestație la organul imediat superior, în termen de 30 de zile de la luarea la cunoștință a măsurii hotărâte împotriva lor.
    4. Organul sesizat are obligația ca, în maximum 30 de zile, să analizeze temeinic cele reclamate și să dea răspuns petiționarului. Dacă acesta este nemulțumit de răspunsul primit, se poate adresa, pe cale ierarhică, până la Consiliul Director al Asociației sau Conferința Națională a A.N.C.E. „Regina Maria”.
    5. Cei excluși din Asociație pot fi reprimiți după doi ani, de la data aplicării sancțiunii, după o analiză temeinică a cererii acestora de către organul conducător al Asociației, filialei sau subfilialei.
    6. Măsurile luate de către Birourile Executive ale filialelor și Birourile subfilialelor ca urmare a unor fapte comise de către membrii din evidență, potrivit alin. (1), se aduc la cunoștință pe cale ierarhică, Biroului Executiv Central.

# **CAPITOLUL III ORGANELE DE CONDUCERE**

1. Organele centrale de conducere ale Asociației sunt:
2. Conferința Națională;
3. Consiliul Director;
4. Biroul Executiv Central.
5. (1) Organele de conducere ale filialelor județene sunt:
6. Adunarea Generală;
7. Consiliul Director;
8. Biroul Executiv.

(2) Filiala municipiului București se asimilează filialei județene.

(3) Filialele județene sunt coordonate de Consiliul Director și Biroul Executiv Central ale Asociației.

1. (1) Organele de conducere ale subfilialelor municipale, de sector, orășenești, comunale și sătești sunt:
2. Adunarea Generală;
3. Biroul Executiv.

(2) Subfilialele teritoriale sunt coordonate de către Consiliul Director și Biroul Executiv ale filialei județene.

1. (1) Organele de conducere de pe întreaga scară ierarhică își desfășoară activitatea și adoptă hotărâri în mod democratic, pe baza votului deschis sau secret, liber exprimat.
   1. Hotărârile adoptate de organele de conducere ale Asociației sunt obligatorii pentru toate filialele, subfilialele și pentru toți membrii acestora, indiferent de poziția personală exprimată verbal sau în scris.
   2. Orice ședință convocată pe scara ierarhică este statutară atunci când prezența membrilor săi este asigurată în procent de 50% plus unul, iar hotărârile sunt adoptate cu votul a cel puțin jumătate plus unul din numărul celor prezenți.
   3. Votul se poate da prin mandat special, în scris, numai unui alt membru al Asociației. În cazul deciziilor adoptate prin vot secret, votul exprimat prin mandat special nu va fi luat în considerare.
   4. În cazul când nu se întrunește numărul de 50% plus unul din cei convocați, se organizează o nouă ședință după 20 de zile calendaristice, hotărârile luându-se cu majoritatea voturilor celor prezenți.
   5. Normele de reprezentare a numărului de delegați pentru Conferința Națională se stabilesc de către Biroul Executiv Central și pentru adunările generale de către Biroul Executiv al filialei județene.
   6. Președintele (înlocuitorul legal) sau altă persoană împuternicită de către Biroul Executiv Central reprezintă Asociația Națională Cultul Eroilor „Regina Maria” în relațiile cu Ministerul Apărării Naționale și Patriarhia Bisericii Ortodoxe Române, cu autoritățile și instituțiile administrației de stat, asociațiile din țară și străinătate, precum și cu cele cu care Asociația are încheiate protocoale de colaborare.
   7. În procesul de conducere și de rezolvare a problemelor curente cu care se confruntă Asociația, președintele acesteia (înlocuitorul legal) emite decizii. Prim-vicepreședintele și vicepreședinții emit, în domeniile de care răspund, recomandări și soluționează propunerile și/sau solicitările filialelor care vizează domeniile respective.
2. (1) Conferința Națională este forul suprem de conducere a Asociației, care se convoacă la interval de patru ani și se constituie din membrii Consiliului Director și delegații aleși de Adunările generale județene.
   1. Pentru rezolvarea unor probleme foarte importante sau urgente, Conferința Națională poate fi convocată în sesiune extraordinară la cererea a cel puțin 1/3 din numărul filialelor județene sau la inițiativa Biroului Executiv Central.
   2. La Conferință pot participa, ca invitați, și alte persoane stabilite de Biroul Executiv Central.
3. Conferința Națională are următoarele atribuțiuni:
4. aprobă organigrama Biroului Executiv Central, a departamentelor de lucru și atribuțiile acestora;
5. aprobă organigrama Consiliului Director, respectiv pozițiile ce vor fi încadrate cu persoane care nu sunt membri de drept, conform statutului, ai acestuia;
6. alege, prin vot deschis sau secret, președintele Asociației, membrii Biroului Executiv Central și membrii Consiliului Director ale Asociației care nu sunt membri de drept ai acestuia;
7. analizează activitatea desfășurată de Consiliul Director al Asociației, Biroul Executiv Central și conducerile filialelor, de la Conferința Națională anterioară și hotărăște măsurile care se impun pentru bunul mers al activității Asociației;
8. validează bilanțul financiar-contabil, precum și contul rezultatului exercițiului financiar pe anul respectiv la nivelul Asociației;
9. stabilește cuantumul cotizației lunare;
10. aprobă planul cu principalele activități de perspectivă pentru următorii 4 ani, începând cu cel următor anului în care se desfășoară conferința;
11. aprobă înființarea de filiale;
12. hotărăște, când este cazul, dizolvarea și lichidarea Asociației sau a unor filiale ale căror conduceri au încălcat statutul și stabilește destinația bunurilor după lichidare, conform reglementărilor legale în vigoare;
13. aprobă modificările sau completările la statutul Asociației, atunci când este necesar;
14. numește Comisia de Cenzori (cenzorul);
15. analizează contestațiile contra avertizărilor, revocărilor din funcții și excluderilor hotărâte de organele de conducere de pe întreaga scară ierarhică.
16. validează hotărârea Biroului Executiv Central ca, în situații speciale, unele filiale județene să poată funcționa și în alte localități, decât municipiile reședință de județ.
17. (1)Consiliul Director al Asociației Naționale Cultul Eroilor „Regina Maria” este organul de conducere la nivel național și este format din membrii Biroului Executiv Central, precum și din președinții filialelor județene.
    1. În Consiliul Director pot fi aleși și membri ai asociației care nu au de drept această calitate, simpatizanți, susținători sau reprezentanți ai persoanelor juridice susținătoare care   
       s-au remarcat prin contribuția lor la îndeplinirea obiectivelor stabilite în planurile de activitate.
    2. Președintele, prim-vicepreșe-dintele, vicepreședinții și secretarul general ai Consiliului Director sunt persoanele care dețin funcțiile similare în Biroul Executiv Central și conduc întreaga activitate a Asociației, acest principiu fiind valabil pe întreaga scară ierarhică.
18. Consiliul Director al Asociației se convoacă anual, cu excepția anului în care se convoacă Conferința Națională și are următoarele atribuții:
19. aprobă raportul de activitate al Biroului Executiv Central pe perioada anterioară;
20. validează bilanțul financiar-contabil pentru anul anterior, precum și contul rezultatului exercițiului financiar pe anul respectiv la nivelul Asociației;
21. analizează modul de aplicare a statutului și asigură îndeplinirea hotărârilor Conferinței Naționale;
22. analizează activitatea desfășurată de către Biroul Executiv Central și departamentele de lucru ale Asociației, precum și de către filialele județene;
23. infirmă alegerea în organele de conducere ale filialelor județene a unor persoane care au încălcat statutul Asociației și au comis abateri deosebit de grave care au dus la compromiterea acestora, precum și a Asociației, luând măsuri de organizare de noi alegeri;
24. validează prevederile planului anual cu principalele activități, pentru anul următor celui în care se desfășoară ședința;
25. aprobă actele juridice încheiate de către Biroul Executiv Central;
26. validează propunerile de înființare de noi filiale ale A.N.C.E. „Regina Maria” și ia măsuri pentru monitorizarea filialelor cu activitate necorespunzătoare;
27. validează propunerile de modificare și completare a prevederilor statutului și mandatează Biroul Executiv Central pentru a le prezenta pentru aprobare la prima Conferință Națională;
28. analizează contestațiile celor avertizați, revocați din funcții sau excluși, hotărâte de Biroul Executiv Central sau de Biroul Executiv al filialei și subfilialei;
29. între Conferințele Naționale, poate stabili modificarea cuantumului cotizației;
30. validează lista cu membrii Biroului Executiv Central și cea cu președinții de filiale care au fost aleși ca urmare a unor situații deosebite petrecute în intervalul dintre Conferințele Naționale (decese, demisii, excluderi etc.). În același mod și pentru aceleași motive validează și pe președintele Asociației;
31. validează hotărârea Biroului Executiv Central ca, în cazuri speciale, unele filiale județene să poată funcționa și în alte localități, altele decât municipiile reședință de județ, care va fi supusă aprobării Conferinței Naționale.
32. (1) Biroul Executiv Central asigură conducerea curentă a Asociației Naționale Cultul Eroilor „Regina Maria” între ședințele Consiliului Director, întrunindu-se o dată pe lună și ori de câte ori este nevoie, fiind compus din:
33. președinte – este și președinte al Consiliului Director;
34. prim-vicepreședinte – este și prim-vicepreședinte al Consiliului Director;
35. 3 - 5 vicepreședinți – sunt și vicepreședinți al Consiliului Director;
36. secretar general – este și secretar general al Consiliului Director;
37. 2 secretari;
38. purtător de cuvânt;
39. 4 - 9 membri;
40. 2 - 4 membri supleanți.
    1. Acesta îndeplinește următoarele atribuții:
41. conduce și analizează activitatea și modul de respectare și îndeplinire a prevederilor statutului Asociației, a hotărârilor Conferințelor Naționale și Consiliilor Directoare ale Asociației de către filiale și subfiliale, și intervine, ori de câte ori este nevoie, pentru ducerea la îndeplinire a celor stipulate de acestea, făcând recomandări pentru îmbunătă-țirea activității, în care scop adoptă hotărâri;
42. propune organigrama Biroului Executiv Central, a departamentelor de lucru și atribuțiile acestora;
43. întocmește proiectul Planului cu principalele activități de perspectivă pe care îl prezintă Conferinței Naționale în vederea aprobării;
44. întocmește proiectul Planului anual cu principalele activități pe care îl prezintă Consiliului Director al Asociației în vederea validării;
45. aprobă Planul anual cu principalele activități al Asociației, în conformitate cu rezultatul validării de către Consiliul Director al Asociației și resursele estimate pentru anul următor;
46. lunar și ori de câte ori este nevoie face analiza acțiunilor proprii privind îndeplinirea obiectivelor din planul anual cu activitățile Asociației;
47. participă, prin reprezentanți, la Adunările generale și activitățile filialelor (subfilialelor) și menține legătura permanentă cu acestea;
48. întocmește toate documentele pentru ședințele Conferinței Naționale, Consiliului Director ale Asociației (rapoartele de activitate, planurile de perspectivă, documentele organizatorice etc.) și face, anual, precizări privind desfășurarea Adunărilor generale ale filialelor și subfilialelor;
49. acordă calitatea de „președinte de onoare” și de „membru de onoare” persoanelor prevăzute la art. 17 și la art. 18 alin. (1) – (3) din proprie inițiativă sau la propunerea Birourilor Executive ale filialelor județene;
50. acordă diplome, insigne, fanioane, ecusoane și recompense bănești membrilor Asociației cu merite deosebite. Diploma de excelență se acordă membrilor Asociației și unor personalități care, prin activitatea desfășurată, își aduc contribuția la propagarea Cultului Eroilor în rândul populației;
51. coordonează activitatea comparti- mentului economico-financiar al Asociației;
52. ține evidența patrimoniului Biroului Executiv Central;
53. încheie acte juridice în numele Asociației;
54. acționează pentru: atragerea de fonduri din cotizații, sponsorizări și donații; editarea de publicații și pliante; confecționarea de însemne, embleme, steaguri de identificare, cocarde, insigne și medalii;
55. coordonează editarea revistei „România Eroică”, a revistelor proprii ale filialelor și a altor publicații ale Asociației;
56. analizează activitatea redacției revistei și ia măsuri de îmbunătățire a activității acesteia;
57. face propuneri organelor abilitate pentru acordarea gradului de general (similar), înaintarea în grad a militarilor în rezervă sau în retragere și recompensarea cu decorații a celor merituoși;
58. validează sau infirmă componența organelor conducătoare ale filialelor județene după alegerea acestora, o dată la 4 ani, sau după completarea lor cu noi membri ca urmare a unor cazuri de forță majoră (demisii, decese, excluderi etc.); în cazuri deosebite, poate propune Consiliului Director al Asociației să se organizeze noi alegeri la filiala județeană;
59. propune Conferinței Naționale dizolvarea și lichidarea unor filiale ale căror conduceri au încălcat statutul;
60. convoacă Conferința Națională Extraordinară pentru discutarea și aprobarea unor documente cu caracter urgent;
61. analizează faptele comise (conform art. 20, al. 1) și hotărăște corespunzător; analizează contestațiile celor avertizați, revocați din funcții sau excluși de către Biroul Executiv al filialei și hotărăște măsurile care se impun;
62. aprobă, la propunerea Birourilor Executive ale filialelor, ca acestea să poarte denumiri ale unor personalități sau evenimente marcante;
63. supune spre validare Consiliului Director, propunerile proprii și ale filialelor de amendare a prevederilor statutului. Amendamentele sunt supuse aprobării Conferinței Naționale, la prima convocare a acesteia;
64. aprobă bugetul de venituri și cheltuieli al Biroului Executiv Central pentru anul următor, execuția bugetului, bilanțul financiar-contabil, precum și contul rezultatului exercițiului financiar pentru anul în curs la nivelul Asociației, urmând ca acestea din urmă să fie supuse validării Conferinței Naționale sau Consiliului Director ale Asociației;
65. aprobă înființarea de filiale județene și supune spre validare hotărârea Consiliului Director al Asociației; la prima Conferință Națională supune pentru aprobare hotărârea respectivă;
66. întocmește, anual, calendarul cu evenimentele istorice și planul cu activitățile propuse inspectoratelor școlare pentru a fi desfășurate de către cercurile „Cultul Eroilor”, iar la sfârșitul anului școlar, înaintează la Ministerul Educației Naționale și Cercetării Științifice o dare de seamă asupra activităților acestora;
67. poate schimba locația sediului social și a celui de lucru, în funcție de necesități;
68. aprobă componența comisiilor de acordare a premiilor instituite de către Asociație ca urmare a lansării unor concursuri; președintele comisiei este, de drept, președintele A.N.C.E. „Regina Maria”;
69. face propuneri organelor administrației publice locale pentru acordarea titlului de cetățean de onoare unor membri cu merite deosebite, la propunerea Birourilor Executive ale filialelor sau din proprie inițiativă;
70. prezintă Conferinței Naționale propunerile de candidaturi pentru funcția de președinte, pentru componența Biroului Executiv Central și a Consiliului Director ale Asociației; în cazuri deosebite, își completează locurile vacante din rândul membrilor supleanți sau al altor membri cu merite deosebite și, de asemenea, alege noi membri supleanți, iar la prima ședință a Consiliului Director supune spre validare lista noilor membri ai Biroului Executiv Central;
71. aprobă componența nominală a delegaților care participă la întâlnirile pentru schimb de experiență cu asociațiile (organizațiile) similare din țară și străinătate;
72. aprobă, semestrial, rezultatele verificării de către Comisia de Cenzori a activității financiar-contabile la nivelul Biroului Executiv Central;
73. aprobă și supune validării Consiliului Director sau Conferinței Naționale hotărârea ca, în situații speciale, unele filiale să poată funcționa și în alte localități, decât municipiile reședință de județ;
74. intervine, din proprie inițiativă sau la solicitarea Adunărilor generale ale filialelor, la autoritățile administrației publice locale, pentru acordarea de nume de eroi ai neamului românesc unor străzi, școli, piețe, stații de cale ferată etc.;
75. aprobă și modifică, ori de câte ori este necesar, Regulamentul de organizare și funcționare al Biroului Executiv Central al A.N.C.E. „Regina Maria”;
76. aprobă înființarea și funcționarea unor unități de întrajutorare și societăți comerciale cu respectarea legislației în vigoare. Dividendele obținute din activitățile acestor societăți comerciale se folosesc pentru realizarea obiectivelor Asociației;
77. aprobă înființarea de structuri de cercetare și studii științifice în domeniul istoriei României;
78. din proprie inițiativă sau la propunerea filialei județene, acordă ”Emblema de onoare” a Asociației Naționale Cultul Eroilor ”Regina Maria” (Anexa nr. 6), unor membri ai Asociației sau din afara acesteia, care au avut contribuții deosebite la îndeplinirea obiectivelor A.N.C.E. ”Regina Maria”;
79. (1) În cadrul Biroului Executiv Central se pot constitui următoarele departamente/comparti-mente/funcții:
80. departament organizare, plani-ficare și sinteze;
81. departament relații de colaborare cu instituțiile statului și asociații (fundații);
82. departament cultură, educație și tradiții militare;
83. departament relații internațio-nale;
84. departament comunicare și relații publice;
85. departament logistic și calitatea vieții;
86. redacția revistei „România eroică”;
87. secretar general și comparti-ment secretariat și protocol;
88. compartiment I.T. (tehnologia informației);
89. purtător de cuvânt;
90. consilier juridic;
91. contabil șef;
92. casier;
93. comisia de cenzori (cenzorul).
    1. Pentru îndeplinirea atribuțiilor, Biroul Executiv Central, prin organigrama sa, poate institui la fiecare departament sau compartiment un aparat de lucru compus din consilieri.
94. (1) Filiala județeană constituie elementul de bază din structura Asociației Naționale Cultul Eroilor „Regina Maria”, cuprinzând toți membrii de pe teritoriul județului respectiv.
    1. Filiala județeană va funcționa, de principiu, în municipiul reședință de județ. În cazuri speciale, cu aprobarea Biroului Executiv Central și validarea hotărârii de către Consiliul Director sau Conferința Națională ale Asociației, filiala județeană poate funcționa în altă localitate decât municipiul reședință de județ.
    2. În celelalte municipii, sectoare, orașe, comune sau sate ale județului pot funcționa subfiliale.
    3. Toate subfilialele municipale, de sector, orășenești, comunale și sătești din compunerea județului fac parte din structura filialei județene, iar hotărârile luate de conducerea filialei sunt obligatorii pentru acestea.
    4. Subfilialele dispun de autonomie în luarea hotărârilor cu respectarea prevederilor din statut, cu dreptul de a avea relații nemijlocite cu reprezentanții instituțiilor din sistemul apărării, ordinii publice și siguranței naționale, ai Bisericii Ortodoxe Române, cu autoritățile administrației publice locale, cu instituțiile culturale, de învățământ, muzee etc., de pe teritoriul localității respective.
95. (1) Adunarea generală a filialei este organul de conducere pe plan județean. Ea este constituită din membrii Consiliului Director al filialei județene și delegații aleși în Adunările generale ale subfilialelor.
    1. Adunarea generală se convoacă anual și are următoarele atribuții:
96. analizează activitatea desfășurată de filiala județeană și de membrii Consiliului Director pentru îndeplinirea hotărârilor Conferinței Naționale, Consiliului Director ale Asociației, precum și a celor proprii;
97. aprobă planul de activitate anual al filialei și, o dată la 4 ani, planul de perspectivă, ținând cont și de prevederile planului anual cu principalele activități și cel de perspectivă ale Asociației;
98. alege, o dată la patru ani, în anul desfășurării Conferinței Naționale a A.N.C.E. „Regina Maria”, președintele filialei, membrii Biroului Executiv Județean și ai Consiliului Director;
99. numește Comisia de Cenzori (cenzorul);
100. aprobă bugetul de venituri și cheltuieli, bilanțul financiar-contabil, precum și contul rezultatului exercițiului financiar anual;
101. alege delegații la Conferința Națională.
     1. În caz de necesitate, la cererea a 1/3 din numărul subfilialelor sau la inițiativa Biroului Executiv al filialei județene, se convoacă Adunarea generală extraordinară.
     2. La Adunările generale județene, pot participa și invitați.
     3. Filialele județene trebuie să obțină, prin Hotărâre Judecătorească, statutul de persoană juridică. La baza obținerii personalității juridice de către filialele județene și cea a municipiului București, stă prezentul statut al Asociației Naționale Cultul Eroilor „Regina Maria”.
     4. Filialele devin persoană juridică în momentul înscrierii în Registrul Fundațiilor și Asociațiilor existent pe lângă fiecare Tribunal (Judecătorie).
     5. Filialele județene (subfilialele) pot organiza, cu acordul Biroului Executiv Central, vizite pentru schimb de experiență cu asociațiile (organizațiile) similare din județele/ sau alte structuri teritoriale, ale țărilor vecine. Cheltuielile de delegare se suportă de către organizatori.
102. (1) Consiliul Director al filialei județene este organul de conducere dintre Adunările generale și se compune din membrii Biroului Executiv al filialei și președinții de subfiliale.
     1. Acesta se întrunește, ori de câte ori este nevoie, între Adunările generale anuale.
     2. Președintele, prim-vicepreședin-tele, cei 3 - 4 vicepreședinți și secretarul executiv dețin aceleași funcții și în Biroul Executiv al filialei județene.
     3. Consiliul Director are următoarele atribuții:
103. îndrumă și analizează activitatea membrilor filialei;
104. duce la îndeplinire hotărârile proprii și ale structurilor de conducere superioare;
105. ia în discuție eventualele contestații împotriva avertizărilor, revocărilor din funcții sau excluderilor hotărâte de către Biroul Executiv al filialei județene sau de Birourile subfilialelor;
106. validează, la propunerea Biroului Executiv al filialei județene, înființarea de subfiliale;
107. sprijină înființarea, în funcție de posibilități, a organului de presă propriu;
108. intervine la autoritățile administrației publice locale pentru acordarea de nume de eroi unor străzi, școli, piețe, stații de cale ferată etc., din localitățile de pe raza de competență;
109. o dată la 4 ani (când se convoacă adunarea anuală pentru alegerea noilor organe conducătoare ale filialei - Biroul Executiv și Consiliul Director) discută și aprobă propunerile nominale pentru funcția de președinte, componența Biroului Executiv, precum și cea a Consiliului Director Județean.
     1. În Consiliul Director Județean pot fi alese și personalități din afara Asociației, în limita a cel mult o pătrime din componența sa.
110. (1) Biroul Executiv al filialei județene asigură conducerea curentă a filialei și se întrunește lunar și ori de câte ori este nevoie. Se compune din:
111. președinte – este și președinte al Consiliului Director Județean;
112. prim-vicepreședinte – este și prim-vicepreședinte al Consiliului Director Județean;
113. 2 - 4 vicepreședinți – sunt și vicepreședinți al Consiliului Director Județean;
114. secretarul executiv – este și secretar executiv al Consiliului Director Județean;
115. redactorul șef al organului de presă;
116. purtătorul de cuvânt;
117. 5 - 7 membri;
118. 1 - 2 membri supleanți.
     1. La filialele județene se pot constitui secții, birouri sau compartimente, în funcție de necesități, având ca model orientativ art. 30, alin. (1).
     2. Biroul Executiv al filialei județene are următoarele atribuții:
119. organizează și conduce Adunările generale și ședințele Consiliului Director Județean și ale aparatului de lucru propriu;
120. colaborează cu Biroul Executiv Central al Asociației pentru rezolvarea problemelor ce apar în activitatea proprie sau a filialei;
121. răspunde la termenele stabilite la solicitările primite din partea Biroului Executiv Central;
122. întocmește propriul plan de activitate anual și cel de perspectivă iar împreună cu Inspectoratul Școlar Județean, pe cel al cercurilor „Cultul Eroilor” din unitățile de învățământ. Planul de activitate anual și cel de perspectivă sunt supuse aprobării Adunării generale;
123. informează, periodic, Biroul Executiv Central despre situația filialei județene (Anexa nr. 1);
124. face înscrieri de noi membri, completează carnetele de membru și ține evidența acestora;
125. ține evidența simpatizanților și a susținătorilor;
126. duce la îndeplinire hotărârile proprii și pe cele ale organelor de conducere superioare;
127. organizează sau participă împreună cu reprezentanții autorităților administrației publice locale la simpozioane, conferințe, adunări festive, ceremonialuri religioase și militare organizate cu prilejul unor evenimente istorice naționale sau locale;
128. monitorizează și, dacă există posibilitatea, întocmește împreună cu reprezentanții primăriilor municipiilor, orașelor și comunelor „Cartea de Aur” a localității;
129. înființează, de comun acord cu inspectorii școlari și directorii din școli generale, gimnazii, grupuri școlare, licee și colegii din județ, cercuri „Cultul Eroilor”;
130. informează cetățenii, prin intermediul mass-media și al organului de presă propriu, despre activitățile dedicate cinstirii memoriei eroilor și martirilor neamului;
131. ține evidența mormintelor, cimitirelor și parcelelor de onoare ale eroilor, operelor comemorative de război amplasate pe raza județului respectiv, întocmește albumul cu fișe tehnice și fotografii ale acestora, precum și monografia cu istoricul lor;
132. participă la inventarierea, restaurarea și întreținerea operelor comemorative de război și întreprinde demersuri pentru realizarea altora noi;
133. reprezintă filiala județeană, prin președintele său, în relațiile cu instituțiile și organele administrației locale;
134. administrează patrimoniul și fondurile bănești deținute de filială, conform legilor în vigoare;
135. face propuneri pentru acordarea gradului de general (similare), înaintarea în grad a militarilor în rezervă sau în retragere și acordarea de decorații membrilor merituoși;
136. aplică corespunzător prevederile art. 20, alin. (2) și analizează contestațiile celor avertizați, revocați din funcții sau excluși de către Biroul subfilialei și hotărăște măsuri corespunzătoare;
137. propune Biroului Executiv Central ca filiala și/sau subfiliala să poarte denumirea unor personalități sau evenimente marcante;
138. confirmă, după alegeri, organele de conducere ale subfilialelor și ori de câte ori acestea se completează cu noi membri;
139. trimite, după alegerea Biroului Executiv (o dată la 4 ani, în anul desfășurării Conferinței Naționale a A.N.C.E. „Regina Maria”) sau când au loc completări cu noi membri, Biroului Executiv Central, componența sa pentru validare;
140. înaintează Biroului Executiv Central situațiile statistice conform modelelor prezentate în anexele nr. 1, 2 și 3 ale Statutului, odată cu trimiterea dărilor de seamă întocmite cu prilejul adunărilor generale anuale;
141. transmite Biroului Executiv Central un exemplar original al declarației semnată de reprezentantul legal al filialei, autentificată la notarul public prin care se certifică numărul total de membri la data de (se stabilește de Biroul Executiv Central) a anului în curs, precum și repartiția teritorială a acestora*,* necesară pentru fundamentarea resurselor financiare solicitate de la Ministerul Apărării Naționale;
142. transmite Biroului Executiv Central propuneri pentru includerea în solicitările Asociației către Ministerul Apărării Naționale a fondurilor, spațiilor, a mijloacelor de transport auto în țară sau suportarea costurilor pentru utilități;
143. întreprinde demersurile necesare pentru utilizarea și justificarea decontării resurselor financiare sau de altă natură primite prin Biroul Executiv Central;
144. face propuneri Biroului Executiv Central pentru conferirea calității de „președinte de onoare”;
145. acordă titlul de „membru de onoare” celor merituoși din cadrul filialei și titlul de „președinte de onoare” al subfilialei, potrivit prevederilor art. 17 și 18;
146. stabilește măsuri pentru recuperarea contravalorii cotizațiilor și duce muncă de convingere cu cei rău-platnici pentru a se achita de această îndatorire statutară;
147. completează Biroul Executiv în cazuri deosebite (decese, demisii, excluderi etc.), cu noi membri din rândul membrilor supleanți sau cu alți membri cu merite deosebite; de asemenea, alege noi membri supleanți;
148. întocmește proiectul bugetului de venituri și cheltuieli al filialei, bilanțul financiar-contabil, precum și contul rezultatului exercițiului financiar anual, pe care le supune aprobării Adunării generale a filialei;
149. aprobă înființarea de subfiliale și supune spre validare hotărârea Consiliului Director Județean; la prima adunare generală a filialei, supune spre aprobare hotărârea respectivă;
150. coordonează activitatea de editare a organului de presă al filialei;
151. propune amendamente la prevederile Statutului Asociației, pe care le înaintează Biroului Executiv Central.
     1. La filialele județene funcționează o comisie de cenzori (cenzorul) formată din 1 - 3 membri, care se numește de către adunarea generală a filialei.
152. (1)Adunarea generală a subfilialei locale este organul său de conducere. Ea este constituită din membrii Biroului subfilialei și toți membrii din evidența acesteia.
     1. Adunarea generală se convoacă anual și are următoarele atribuții:
153. analizează activitatea Biroului, a membrilor subfilialei privind îndeplinirea prevederilor statutare, a hotărârilor organelor de conducere superioare, a hotărârilor proprii, a cercurilor „Cultul Eroilor” și stabilește obiectivele și măsurile ce se impun;
154. aprobă bugetul de venituri și cheltuieli, bilanțul financiar-contabil, precum și contul rezultatului exercițiului financiar anual;
155. dezbate și aprobă planul de activitate întocmit de Biroul subfilialei locale;
156. alege prin vot deschis, o dată la 4 ani, Biroul subfilialei, de regulă în anul desfășurării Conferinței Naționale a A.N.C.E. „Regina Maria”;
157. numește cenzorul;
158. alege delegații la Adunarea generală a filialei județene;
159. validează avertizările, revocările din funcții sau excluderile luate împotriva unor membri de către Biroul subfilialei.

(3) La subfilialele care au sub 10 membri, adunarea generală poate fi considerată ședința Biroului subfilialei în care se analizează activitatea anuală.

(4) La Adunările generale pot participa, ca invitați, persoane stabilite de Biroul subfilialei.

1. (1) Biroul subfilialei este organul de conducere a activității acesteia între Adunările generale și este format din:
2. președinte;
3. vicepreședinte;
4. secretar executiv;
5. 1-2 membri;
6. 1 membru supleant.
   1. Președintele Biroului este și președintele subfilialei.
   2. Biroul se convoacă lunar și ori de câte ori situația o impune și are următoarele atribuții:
7. organizează Adunările generale anuale, pregătește și prezintă raportul de activitate și proiectul planului de activitate al subfilialei;
8. întocmește proiectul bugetului de venituri și cheltuieli, bilanțul financiar-contabil, precum și contul rezultatului exercițiului financiar anual;
9. duce la îndeplinire hotărârile Adunării generale;
10. ține evidența operelor comemorative de război și a cimitirelor și parcelelor de onoare ale eroilor și martirilor, luând măsurile ce se impun - în limita posibilităților materiale - pentru restaurarea, îngrijirea și protejarea acestora, cu sprijinul autorităților administrației publice locale;
11. informează populația de pe teritoriul localității, prin intermediul mass-media, despre activitățile ce se desfășoară privind cinstirea memoriei eroilor;
12. organizează împreună cu organele de cultură, muzeele de istorie și Cercul Militar, unde acestea există, simpozioane, conferințe, adunări festive etc., ocazionate de sărbătorirea unor evenimente din istoria țării;
13. sprijină acțiunea de înființare în școli generale, licee și colegii a cercurilor „Cultul Eroilor” și analizează activitatea acestora, informând periodic Biroul Executiv județean despre numărul acestora;
14. rezolvă înscrierea noilor membri, completează carnetele de membru și ține evidența acestora;
15. aplică măsurile prevăzute la art. 20 împotriva unor membri ai subfilialei;
16. acordă titlul de „membru de onoare” potrivit art. 18;
17. propune Biroului Executiv județean pe cei care pot fi înaintați în grad sau cărora li se pot acorda decorații;
18. stabilește măsuri pentru recuperarea contravalorii cotizațiilor de la cei care nu s-au achitat de această îndatorire statutară.
19. (1)Activitatea organelor de conducere și a celor de execuție din întreaga Asociație trebuie să se caracterizeze prin corectitudine, operativitate, perseverență și transpare-nță, asigurându-se informarea reciprocă și oportună a tuturor membrilor asupra măsurilor luate, a demersurilor întreprinse și a stadiului de rezolvare a acestora.
    1. Pe tot parcursul desfășurării activităților Asociației, în procesul îndeplinirii sarcinilor propuse, relațiile dintre membrii acesteia se vor caracteriza prin camaraderie, politețe, respect și ajutor reciproc.

# **CAPITOLUL IV MIJLOACE FINANCIARE ȘI MATERIALE**

1. Activitatea economico-financiară a Asociației Naționale Cultul Eroilor „Regina Maria” se desfășoară în conformitate cu prevederile legislației în vigoare și ale prezentului statut.
2. (1) Mijloacele materiale și financiare sunt constituite în principal din:
3. cotizațiile membrilor;
4. alocațiile bugetare obținute ca urmare a recunoașterii de către Guvernul României a A.N.C.E. „Regina Maria”, ca fiind de utilitate publică;
5. dobânzi bancare;
6. donații și sponsorizări;
7. editarea de publicații;
8. comercializarea de pliante, insigne, plachete, cărți, C.D.- uri etc.;
9. contribuții ale unor persoane fizice sau juridice;
10. cota de până la 3,5% din impozitul pe venituri;
11. alte surse legal constituite.
    1. Acestea pot fi folosite și pentru cheltuielile necesare funcționării Biroului Executiv Central, Birourilor Executive ale filialelor și Birourilor subfilialelor.
12. Valoarea cotizației lunare se stabilește de Conferința Națională, iar între conferințe de Consiliul Director al Asociației și este obligatorie pentru toate filialele, subfilialele și membrii A.N.C.E. „Regina Maria”, cu derogările stabilite prin statut.
13. (1) Din sumele realizate din cotizațiile lunare, un procent de 75% se reține la filiale, iar 25% se virează în fondul centralizat al Asociației, administrat de Biroul Executiv Central.
    1. Subfilialele rețin 75% din cotizațiile încasate și transferă 25% la filială.
    2. Sumele din cotizații ce intră în fondul centralizat al Asociației se virează, trimestrial, până la data de 15 ale primei luni din trimestrul următor.
    3. Subfilialele care au până la 20 de membri rețin, pentru cheltuieli interne, integral sumele rezultate din cotizațiile încasate.
    4. Membrii Consiliului Director al Asociației, ai conducerii filialelor și subfilialelor teritoriale vor interveni pentru obținerea de fonduri din sursele prevăzute la art. 39, dar le este interzis să desfășoare, personal, colectarea de fonduri bănești fără forme legale.
14. (1) Asociația Națională Cultul Eroilor „Regina Maria” desfășoară activități economico-financiare pe baza bugetului de venituri și cheltuieli întocmit anual.
    1. Bugetul de venituri și cheltuieli se aprobă de către Biroul Executiv Central pentru Biroul Executiv Central, Adunările generale la nivel județean sau de către adunările subfilialelor, acolo unde există organ financiar, pentru acestea, iar execuția acestuia și a bilanțului financiar-contabil, precum și contul rezultatului exercițiului financiar anual la nivelul Asociației se analizează și se aprobă în ședința Biroului Executiv Central, urmând ca acestea să fie validate la prima ședință a Consiliului Director al Asociației.
15. (1) Anual, contabilul șef, împreună cu casierul și președintele comisiei de cenzori, întocmește situația financiară centralizată în care se includ: situația financiară a Biroului Executiv Central, a filialelor și subfilialelor teritoriale cu gestiune proprie, potrivit prevederilor legale în vigoare.
    1. Situațiile financiare anuale se vor întocmi și depune la instituțiile competente, potrivit normelor elaborate de Ministerul Finanțelor Publice.
    2. Ca urmare a recunoașterii Asociației ca fiind de utilitate publică, Biroul Executiv Central înaintează, până la sfârșitul lunii martie a fiecărui an, Raportul de activitate și bilanțul financiar – contabil la Monitorul Oficial al României în vederea publicării și la Registrul Asociațiilor și Fundațiilor din cadrul Ministerului Justiției.
16. Mijloacele bănești ale Asociației Naționale Cultul Eroilor „Regina Maria” și ale filialelor teritoriale se păstrează în conturi bancare deschise pe numele entităților Asociației (Biroului Executiv Central, filialei, subfilialei). Mijloacele materiale donate de către persoanele fizice sau juridice, până la folosirea lor, se păstrează în custodie, centralizat, la nivelul localităților, dacă este cazul, separat pe fiecare donator, întocmindu-se acte legale corespunzătoare.
17. Cheltuielile se efectuează în limita sumelor prevăzute în buget, pe bază de acte legale justificative, cu aprobarea președintelui Asociației, respectiv, a conducerii filialelor și subfilialelor din teritoriu.
18. (1)Membrii structurilor de conducere de la toate nivelurile și cei ai departamentelor de lucru ale Asociației își desfășoară activitatea pe bază de voluntariat. Aceștia pot primi stimulente în bani și obiecte și pot beneficia de decontarea cheltuielilor de delegare pe timpul deplasării în interesul Asociației și a abonamentelor pe mijloacele de transport.
    1. Personalul care desfășoară activități pe bază de contract beneficiază pe lângă drepturile prevăzute mai sus și de acelea cuvenite personalului încadrat în muncă, potrivit legislației în vigoare (dacă sunt fonduri disponibile în acest sens).
    2. Pentru executarea unor lucrări deosebite în folosul Asociației, pot fi acordate premii, în mod excepțional unor persoane din afara Asociației, cu aprobarea Biroului Executiv Central (Birourilor filialelor și ale subfilialelor).
    3. Valoarea stimulentelor în bani și în obiecte, precum și cuantumul indemnizațiilor celor care desfășoară activități pe bază de contract se stabilesc anual, în ședințele Biroului Executiv Central, ale Biroului Executiv (la filiale) și în ședințele Biroului (la subfiliale).
19. Filialele județene pot angaja, cu aprobarea Consiliului Director, lucrări de reparații curente, restaurarea și întreținerea operelor comemorative de război numai în condițiile în care sumele existente în contul propriu acoperă integral sau cota parte revenită asociației din valoarea lucrărilor stabilite pe baza documentației tehnice aprobate.

# **CAPITOLUL V COMISIA DE CENZORI**

1. (1)Comisia de cenzori (cenzorul) se numește de Conferința Națională, având ca sarcină controlul activității financiar-contabile la nivelul Biroului Executiv Central.
   1. Comisia de cenzori este formată din 1-3 membri dintre care unul este președinte.
   2. Membrii comisiei de cenzori nu pot îndeplini și alte funcții în structurile de conducere ale Asociației.
   3. Președintele comisiei de cenzori participă la ședințele Conferinței Naționale, Consiliului Director, Biroului Executiv Central (Birourilor Executive ale filialelor, Birourilor subfilialelor), fără drept de vot. Ceilalți membrii ai comisiei pot participa la activități ca invitați.
   4. Comisia de cenzori (cenzorul) Asociației execută activități de îndrumare pentru filiale (subfiliale).
   5. Până la 100 de membri în evidență, se numește un cenzor.
   6. Atribuțiile comisiei de cenzori/cenzorului sunt:
2. verifică, semestrial, activitatea pe linie de gestiune și financiar-contabilă, iar rezultatul se va consemna într-un proces-verbal. Președintele Comisiei de cenzori (cenzorul) prezintă Biroului Executiv Central, Birourilor Executive ale filialelor și Birourilor subfilialelor, în ședințele acestora situația financiară la data efectuării verificării;
3. la sfârșitul anului, prezintă bilanțul financiar-contabil (împreună cu contabilul și casierul), precum și contul rezultatului exercițiului financiar anual;
4. verifică realizarea fondurilor bănești și modul utilizării acestora în conformitate cu bugetul și respectarea întocmai a legislației în domeniu;
5. verifică legalitatea existenței documentelor privind procedura, execuția și lichidarea lucrărilor de investiții, reparații capitale, reparații curente, întreținere etc.;
6. verifică reclamațiile și sesizările cu privire la activitatea economico-financiară;
7. prezintă raport de activitate la Conferința Națională a Asociației, respectiv la Adunările generale ale filialelor/subfilialelor, precum și în ședințele Consiliului Director/Birourile Executive și propune măsuri pentru îmbunătățirea activității;
8. efectuează acțiuni de control și verificare a compartimentului financiar contabil numai la nivel central, iar în teritoriu vor desfășura activități de îndrumare pentru aplicarea unitară a legislației în domeniu, la cerere, sau în cazul apariției unor disfuncționalități în domeniu.

# **CAPITOLUL VI DISPOZIȚII FINALE**

1. (1) Asociația Națională Cultul Eroilor „Regina Maria” se identifică prin ștampilă (Anexa nr. 4), emblemă și insignă (Anexa nr. 5), emblemă de onoare (Anexa nr. 6), steag de identificare (Anexa nr. 7), însemn propriu al cercurilor „Cultul Eroilor” (Anexa nr. 8) și siglă (A.N.C.E.”R.M.”).
   1. Asociația Națională Cultul Eroilor „Regina Maria” are ștampilă unică în înscrisuri pentru fiecare structură de conducere, astfel:
2. președintele Asociației Naționale Cultul Eroilor „Regina Maria”;
3. Biroul Executiv Central;
4. președintele filialei județene;
5. președintele subfilialei.
   1. Facsimilul ștampilei unice este propus de Biroul Executiv Central.
6. (1) Președintele, împreună cu toți membrii Consiliului Director al Asociației Naționale Cultul Eroilor „Regina Maria”, președinții și membrii Consiliilor Directoare ale filialelor și Birourilor subfilialelor teritoriale, poartă întreaga răspundere pentru organizarea și desfășurarea tuturor activităților în conformitate cu legile în vigoare și prevederile prezentului statut.
   1. Scopurile și obiectivele Asociației Naționale Cultul Eroilor „Regina Maria” se realizează, atât prin participarea activă a membrilor Asociației, președinților de onoare și membrilor de onoare și cât și prin atragerea unui număr cât mai mare de simpatizanți și susținători din rândul tuturor categoriilor de cetățeni.
7. Ziua Asociației Naționale Cultul Eroilor „Regina Maria” se sărbătorește la 19 noiembrie, ziua obținerii personalității juridice, cu Hotărârea Judecătoriei Sectorului 1 București Nr. 664 din 19 noiembrie 1991.
8. Imnul Asociației Naționale Cultul Eroilor „Regina Maria” este „Imnul Eroilor”.
9. (1) Emblema Asociației Naționale Cultul Eroilor „Regina Maria” - Anexa nr. 5 - este lacrima revărsată, iar în interiorul acesteia, în semn de adâncă recunoștință și eternitate, se află:
10. crucea, care reprezintă Biserica noastră străbună creștin ortodoxă;
11. flacăra veșnică încadrată între două ramuri de lauri dispuse ornamental pe un fond roșu, care simbolizează sângele vărsat pe câmpul de luptă de eroii și martirii neamului, sub faldurile tricolorului românesc;
12. ca semn al identificării Asociației, pe albul înconjurător este înscrisă denumirea <<Asociația Națională Cultul Eroilor „Regina Maria”>>.
    1. Emblema Asociației Naționale Cultul Eroilor „Regina Maria” este înregistrată la Oficiul de Stat pentru Invenții și Mărci cu valabilitate până la 31 mai 2026.
13. (1)Asociația Națională Cultul Eroilor „Regina Maria” are Steag de identificare cu următoarea descriere:
14. dimensiuni: 90 x 60 cm;
15. culoare: bleu-ciel, cu franjuri aurii care încadrează steagul propriu-zis;
16. pe avers: în partea de sus inscripția ROMÂNIA, sub care este drapelul național desfășurat; la mijloc Stema României, care are în centrul ei emblema A.N.C.E. „Regina Maria”; în partea de jos – ASOCIAȚIA NAȚIONALĂ CULTUL EROILOR „REGINA MARIA”.
17. pe revers: la mijloc – Semnul Aducerii Aminte; jos – cugetarea marelui savant român Nicolae IORGA: „NEAMUL ESTE ETERN PRIN CULTUL EROILOR”.
    1. Filialele își pot confecționa Steag de identificare (sau fanion), respectând întocmai modelul Asociației, adăugând denumirea Filialei sub denumirea Asociației.
18. (1)Pentru alegerea în funcțiile de conducere la toate nivelurile se pot propune mai multe candidaturi; candidații propuși trebuie să fie din toate categoriile de membri (militari, civili, femei, bărbați).
    1. Este declarat ales candidatul care a obținut numărul cel mai mare de voturi exprimate.
    2. Rezultatul alegerilor se consemnează în procesul verbal la toate structurile Asociației.
    3. În cazul când se hotărăște ca votul să fie secret, se alege o Comisie pentru numărarea voturilor.
19. (1) Asociației Naționale Cultul Eroilor „Regina Maria” i se pot afilia asociațiile, ligile și fundațiile care au ca scop cinstirea eroilor și martirilor neamului, sunt organizații fără scopuri politice, iar obiectivele și modul lor de acțiune nu contravin cu cele din statutul Asociației Naționale Cultul Eroilor „Regina Maria”.
    1. În vederea îndeplinirii obiectivelor prevăzute în statut, Asociația Națională Cultul Eroilor „Regina Maria” poate încheia protocoale de colaborare cu instituții ale statului, asociații, fundații și federații, care au ca scop perpetuarea cultului eroilor români din toate timpurile. Protocoalele sunt semnate de președinții celor două structuri.
20. Orice ofertă, prin care autoritățile administrației publice, centrale sau locale doresc să sprijine activitatea filialelor sau subfilialelor teritoriale, va fi adusă la cunoștința Biroului Executiv Central al Asociației.
21. (1) Cu aprobarea Biroului Executiv Central, filialele din teritoriu pot purta nume de mari personalități istorice civile sau militare, de localități sau evenimente reprezentative pentru istoria armatei și a poporului român.
    1. Cu aprobarea Biroului Executiv Central se pot înființa structuri de cercetare și studii științifice în domeniul istoriei României.
22. (1) Asociația se poate dizolva prin hotărârea Conferinței Naționale adoptată prin vot secret, cu exprimarea a cel puțin 2/3 din numărul de participanți cu drept de vot.
    1. Adunarea generală anuală a filialei (subfilialei) poate hotărî, la propunerea Biroului Executiv (Biroului), dizolvarea sau restructurarea acesteia, prin votul deschis a cel puțin 2/3 din numărul participanților.
    2. În caz de abateri grave de la prevederile statutului sau pentru necesități de îmbunătățire a unor structuri teritoriale, dizolvarea ori restructurarea filialei (subfilialei) poate fi hotărâtă și de Consiliul Director al Asociației cu votul deschis a cel puțin 2/3 din numărul membrilor acestuia.
    3. În aceste situații, destinația patrimoniului rămas se va hotărî de Conferința Națională, pentru Asociație, și de Consiliul Director Județean (Biroul), pentru filialele și subfilialele desființate, respectându-se prevederile legale.
    4. Hotărârile se depun la organele judecătorești competente.
    5. La data intrării în vigoare a prezentului Statut, orice dispoziție contrară prevederilor acestuia se abrogă.
    6. Prevederile prezentului statut se completează cu dispozițiile legale în materie.
23. Prezentul Statut a fost adoptat la Conferința Națională a Asociației Naționale Cultul Eroilor „Regina Maria” din data de 5 iunie 2024.

\*

\* \*

Prezentul Statut al Asociației Naționale Cultul Eroilor „Regina Maria” a fost validat de către Judecătoria Sectorului 3 București, cu dosarul   
nr. 21579/301/2024 și încheierea   
nr. 350/12.09.2024.

\*

\* \*

|  |
| --- |
| **ANEXA nr. 1**  NECLASIFICAT  Exemplarul nr … |
| **R O M Â N I A**  **ASOCIAȚIA NAȚIONALĂ CULTUL EROILOR**  **„REGINA MARIA” FILIALA JUDEȚULUI ….**  **- Asociație de utilitate publică -**  Nr. \_\_\_\_\_\_ din \_\_\_\_\_\_\_20\_\_\_ |

**SITUAȚIA FILIALEI JUDEȚENE ȘI SUBFILIALELOR DIN JUDEȚUL\_\_\_\_\_**

**LA DATA DE …/…/20….**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr. crt.** | **Filiala județeană/subfiliala** | **Nr. de membri** | | | | **Numărul de**  **simpatizanți** | **Numărul de**  **susținători** | **Numărul de cercuri „Cultul Eroilor”** | **Obs.** |
| **Total** | **În filială/subfilială** | | **În cercurile**  **„Cultul Eroilor“** |
| **Total** | **din care cotizanți** |
| 1 | 2 | 3=4+6 | 4 | 5 | 6 | 5 | 6 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  | **Total** |  |  |  |  |  |  |  |  |

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**


**……………**

**…………………………………….**

|  |  |
| --- | --- |
|  | **ANEXA nr. 2**  NECLASIFICAT  Exemplarul nr. ... |
| **R O M Â N I A**  **ASOCIAȚIA NAȚIONALĂ CULTUL EROILOR**  **„REGINA MARIA” FILIALA JUDEȚULUI …..**  **- Asociație de utilitate publică -**  Nr. \_\_\_\_\_\_ din \_\_\_\_\_\_\_20\_\_\_ |

**SITUAȚIA STATISTICĂ**

**CU OBIECTIVELE REALIZATE LA DATA DE …/…/20…**

****

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**

**……………**

**…………………………………….**

 **ANEXA nr. 3**

**R O M Â N I A**

**ASOCIAȚIA NAȚIONALĂ CULTUL EROILOR**

**„REGINA MARIA” FILIALA JUDEȚULUI ……**

**- Asociație de utilitate publică -**


Nr. \_\_\_\_\_\_ din \_\_\_\_\_20\_\_\_

NECLASIFICAT

Exemplarul nr. ...

**SITUAȚIA STATISTICĂ**

**A CIMITIRELOR, MORMINTELOR INDIVIDUALE ȘI A OPERELOR**

**COMEMORATIVE DE RĂZBOI DIN ROMÂNIA LA DATA DE ../../20..**

**PREȘEDINTELE FILIALEI JUDEȚENE \_\_\_\_\_\_\_\_\_\_A.N.C.E. „R.M.”**

**……………**

**…………………………………….**

**Anexa nr. 4**

## **FACSIMILUL ȘTAMPILEI**



Filialele vor înscrie în loc de ,,Biroul Executiv Central”, ,,Președintele Filialei Județene \_\_\_\_”

**Anexa nr. 5**

## **EMBLEMA (MARCA) ȘI INSIGNA ASOCIAȚIEI NAȚIONALE CULTUL EROILOR** **,,REGINA MARIA”**



**Anexa nr. 6**

## **EMBLEMA DE ONOARE A ASOCIAȚIEI NAȚIONALE CULTUL EROILOR** **,,REGINA MARIA”**



**Anexa nr. 7**

## **STEAGUL DE IDENTIFICARE AL ASOCIAȚIEI NAȚIONALE CULTUL EROILOR** **,,REGINA MARIA”**

****

****

**Anexa nr. 8**

## **ÎNSEMNUL CERCULUI „CULTUL EROILOR”**



În spațiul dintre laurii de jos se trece anul înființării Cercului